
Здравейте,получавам половин майчинство като обезщетение за прекратяване преди втората година.Случи се следното:напуснах старата си работа и бях на друго място 1 месец.От там не са подали към НОИ документи за това обезщетение.После бях безработна 1 месец и сега започвам при нов работодател.Ако той подаде декларация към НОИ ,ще мога ли да си получа отново обезщетение?  

Благодаря


 

Обезщетение при прекратяване на майчинство
==========================================

 

Здравейте, г-жо Златкова,


условията за придобиване право на парични обезщетения в размер 50 на сто от обезщетението за отглеждане на дете до 2-годишна възраст, когато не се ползва отпускът за отглеждането му са


 – лицето да упражнява трудова дейност към датата, от която се иска изплащане на парично обезщетение; към датата, от която се иска изплащане на обезщетение лицето да е осигурено за общо заболяване и майчинство;  

 – към датата, от която се иска изплащане на обезщетение лицето да има най-малко 12 месеца осигурителен стаж като осигурено за общо заболяване и майчинство. Дванадесетмесечният осигурителен стаж може да е прекъснат или непрекъснат и не е задължително да е положен непосредствено преди датата, от която се иска обезщетението или да е при един и същ работодател;  

 – датата, от която се иска изплащане на обезщетение да не е преди изтичане срока на обезщетението поради бременност и раждане или осиновяване на дете до 5-годишна възраст, независимо дали е ползван отпуск и изплащано обезщетение.  

(чл. 54 от КСО и чл. 4 от НПОПДОО).


Поздрави,  

адв. Николина Митова  

тел. 0898 303092


